# Arsenal FC

### Wikipedia

Arsenal
Koko nimi | Arsenal Football Club
Perustettu | 1886
Kenttä | Emirates Stadium, Lontoo
Kapasiteetti | 60 432
Puheenjohtaja | Peter Hill-Wood
Valmentaja | Arsène Wenger
Liiga | Englannin Valioliiga

Kotipeliasu

Vieraspeliasu

Arsenal Football Club (lempinimi: The Gunners) on lontoolainen jalkapalloseura.

Kotiottelunsa Arsenal pelasi Highburyn stadionilla, mutta siirtyi kaudeksi 2006/07 uudelle Emirates Stadiumille. Highbury oli ollut joukkueen kotistadion aina vuodesta 1913. Viimeisen Highbury-kauden (2005/06) kunniaksi joukkue pelasi viininpunaisissa pelipaidoissa normaalien kirkkaanpunaisten sijaan.

Legendaarinen Highburyn stadion

## [muokkaa] Historia

Arsenalin perustivat vuonna 1886 Woolwich Arsenal Armament Factoryn työntekijät. Joukkueen alkuperäinen nimi oli Dial Square. Ensimmäisen ottelunsa Dial Square pelasi 11. joulukuuta 1886 voittaen Eastern Wanderersin 6-0. Jatkossa joukkueen nimi muutettiin Royal Arsenaliksi ja pian tämän jälkeen Woolwich Arsenaliksi sen liittyessä Football Leagueen 1893.

Ensimmäisen maailmansodan jälkeen Englannin ensimmäinen divisioona laajennettiin 23 joukkueen laajuiseksi ja Arsenal äänestettiin ylimpään divisioonaan, jossa se on siitä lähtien aina pelannut. 1930-luvulla Arsenal voitti viisi Englannin mestaruutta, joista kolme tuli peräkkäin 1933-1935. Mestaruuden 1953 jälkeen menestykseen tuli tauko, joka katkesi komeasti ensimmäiseen eurooppalaiseen titteliin, Inter-Cities Fairs Cupin voittoon (nyk. UEFA Cup) 1970. Jatkoa menestykselle tuli ensimmäisen tuplamestaruuden muodossa (Englannin mestaruus ja FA Cupin voitto) 1971. 1970-luvun lopulla Arsenal saavutti FA Cupin finaalipaikan kolmesti voittaen finaalissa Manchester Unitedin 1979.

Ensimmäisen Liigacupin voiton Arsenal saavutti 1987, 1986 aloittaneen managerin George Grahamin alaisuudessa. 1990-luvun alkupuoli oli Arsenalin vahvaa kautta Grahamin jatkaessa managerina. 1991 joukkue voitti Englannin mestaruuden ja vuonna 1993 joukkue saavutti ensimmäisen tuplavoiton cupeista (FA Cup ja Liigacup). Toisen eurooppalaisen tittelin Arsenal otti voittaessaan Cup-voittajien Cupin Parmaa vastaan 1994.

George Grahamin lopetettua Arsenalin managerina vastuun otti Bruce Rioch, jonka kuitenkin pian korvasi joukkueen ensimmäinen ei-brittiläinen manageri, ranskalainen Arsène Wenger syyskuussa 1996. Wengerin ensimmäinen täysi kausi 1997/1998 johti Arsenalin toiseen tuplamestaruuteen ja Wenger itse valittiin liigan vuoden manageriksi. Samana vuonna joukkueen siihenastisen historian paras maalintekijä Ian Wright päätti uransa Arsenalissa 185 tehdyn maalin jälkeen. Joukkueen tämän hetkinen kapteeni Thierry Henry rikkoi Ian Wrightin ennätyksen lokakuussa 2005.

Kaudella 1999/2000 Arsenal hävisi UEFA Cupin finaalissa Galatasaraylle.

Kaudella 2000/2001 joukkue saavutti toisen tilan sekä liigassa että FA Cupissa ja selvisi ensimmäistä kertaa Mestarien liigan neljännesfinaaleihin häviten kuitenkin Valencialle.

Kaudella 2001/2002 Arsenal otti kolmannen tuplamestaruutensa päättäen kauden 13 ottelun voittoputkeen. Arsène Wenger valittiin jälleen vuoden manageriksi. Seuraavalla kaudella joukkue ei onnistunut uusimaan tuplamestaruutta voittaen vain FA Cupin.

Kaudella 2003/2004 Arsenal saavutti jälleen mestaruuden ja rikkoi useita ennätyksiä pelaten koko kauden ilman tappiota Englannin liigassa. Neljäs tuplamestaruus kaatui tappioon FA Cupin välierissä.

Kaudella 2004/2005 Arsenal saavutti liigassa 85 pistettä, mutta Englannin mestaruuden otti ylivoimaisella tavalla ensimmäistä kertaa 50 vuoteen Chelsea 95 pisteellä. Mestarien liigassa Bayern München pudotti Arsenalin yhteistuloksella 3-2, mutta FA Cupin joukkue onnistui voittamaan rangaistuspotkukilpailussa Manchester Unitedia vastaan.

Kaudella 2005/2006 Arsenal sijoittui liigassa neljänneksi ja varmisti paikkansa Mestarien liigaan tulevalle kaudelle. Mestarien liigassa Arsenal eteni historiallisesti Pariisissa pelattuun finaaliin asti. Kova tie finaaliin alkoi lohkovaiheen jälkeen Real Madridia vastaan, jonka Arsenal kaatoi kahden ottelun yhteistuloksella 0-1 (0-1, 0-0). Neljännesvälierässä vastaan asteli Juventus, jonka tykkimiehet kaatoivat kahden ottelun yhteistuloksella 2-0 (2-0, 0-0). Semifinaalissa vastaan tuli espanjalainen Villarreal, jonka Arsenal voitti kahden ottelun yhteistuloksella 1-0 (1-0, 0-0).

Mestarien liigan finaalissa Arsenal joutui ottelun varhaisessa vaiheessa yhden miehen alivoimalle ja Sol Campbellin avausmaalista huolimatta FC Barcelona voitti ottelun 2-1. Finaalipaikka oli Arsenalin paras sijoitus Mestarien liigan historiassa. Joukkue teki Mestarien liigan historiaa pelaten 955 minuuttia tappioitta. Jens Lehmann piti Arsenalin maalin tyhjillä ennätykselliset 763 minuuttia. Koska Lehmann oli Barcelonan tehdessä maalinsa ajettu pois kentältä, on hänellä mahdollisuus jatkaa putkeaan pisimmän ajan maalinsa puhtaana pitäneenä maalivahtina.

## [muokkaa] Edustusjoukkue 2006/2007[1]

(tilanne 8. marraskuuta 2006)

- 1 Jens Lehmann
- 2 Abou Diaby
- 4 Cesc Fàbregas
- 5 Kolo Touré
- 6 Philippe Senderos
- 7 Tomáš Rosický
- 8 Fredrik Ljungberg
- 9 Júlio Baptista (lainassa Real Madridista)
- 10 William Gallas
- 11 Robin van Persie
- 12 Lauren
- 13 Aljaksandr Hleb
- 14 Thierry Henry (kapteeni)
- 15 Denílson
- 16 Mathieu Flamini
- 17 Alexandre Song
- 19 Gilberto Silva
- 20 Johan Djourou
- 21 Mart Poom

- 22 Gaël Clichy
- 24 Manuel Almunia
- 25 Emmanuel Adebayor
- 27 Emmanuel Eboué
- 30 Jérémie Aliadière
- 31 Justin Hoyte
- 32 Theo Walcott
- 33 Matthew Connolly
- 34 Ryan Garry
- 35 Vito Mannone
- 37 Nacer Barazite
- 38 Giorgos Efrem
- 39 Gavin Hoyte
- 40 Henri Lansbury
- 41 Joe O'Cearuill
- 42 Fran Merida
- 43 Mark Randall
- 44 Jay Simpson
- 45 Armand Traore

### [muokkaa] Lainassa olevat pelaajat

- Nicklas Bendtner (Birmingham City)
- Kerrea Gilbert (Cardiff City)
- Sebastian Larsson (Birmingham City)
- Arturo Lupoli (Derby County)
- Fabrice Muamba (Birmingham City)
- José Antonio Reyes (Real Madrid)
- Anthony Stokes (Falkirk)
- Carlos Vela (Salamanca)

## [muokkaa] Valmentajat kautta aikain:

- 1894-1897 Sam Hollis
- 1897-1898 Thomas Brown Mitchell - Ensimmäinen ammattilaismanageri Arsenalissa
- 1898-1899 George Elcoat
- 1899-1904 Harry Bradshaw
- 1904-1908 Phil Kelso
- 1908-1915 George Morrell
- 1919-1925 Leslie Knighton
- 1925-1934 Herbert Chapman
- 1934-1947 George Allison
- 1947-1956 Tom Whittaker
- 1956-1958 Jack Crayston
- 1958-1962 George Swindin
- 1962-1966 Billy Wright
- 1966-1976 Bertie Mee
- 1976-1983 Terry Neill
- 1984-1986 Don Howe
- 1986-1995 George Graham
- 1995 Stewart Houston
- 1995-1996 Bruce Rioch
- 1996 Stewart Houston
- 1996- Arsene Wenger

## [muokkaa] Saavutukset

- Englannin mestaruus: 1931, 1933, 1934, 1935, 1938, 1948, 1953, 1971, 1989, 1991, 1998, 2002, 2004
- FA Cupin voitto: 1930, 1936, 1950, 1971, 1979, 1993, 1998, 2002, 2003, 2005
- Liigacupin voitto: 1987, 1993
- UEFA Cupin voitto: 1970
- Cup-voittajien Cupin voitto: 1994
- Mestareiden liigan 2. sija 2006

Vuoden 2004 Valioliigamestaruus tuli tappiottomalla pelillä.

## [muokkaa] Aiheesta muualla

- www.arsenal.com Virallinen kotisivu
- arsenal-finland Suomalaisten Arsenal-kannattajien kotisivut
- Arsenal Paitsio.comissa Suomenkieliset Arsenal sivut - myös uutisia

Englannin Valioliiga 2006–2007
Arsenal | Aston Villa | Blackburn Rovers | Bolton Wanderers | Charlton Athletic | Chelsea | Everton | Fulham | Liverpool | Manchester City | Manchester United | Middlesbrough | Newcastle United | Portsmouth | Reading | Sheffield United | Tottenham Hotspur | Watford | West Ham United | Wigan Athletic

Mestarien liiga 2006-07
AEK | Anderlecht | Arsenal | Barcelona | Bayern München | Benfica | Bordeaux | Celtic | Chelsea | Galatasaray | HSV | Internazionale Kiovan Dynamo | Kööpenhamina | Levski Sofia | Lille | Liverpool | Lyon | Manchester United | Milan | Olympiakos | Porto | PSV Real Madrid | Roma | Šah’tar Donetsk | Spartak Moskova | Sporting | Steaua | TsSKA Moskova | Valencia | Werder Bremen

Haettu osoitteesta http://fi.wikipedia.org../../../a/r/s/Arsenal_FC_7f38.html

Luokat: Englantilaiset jalkapalloseurat | Lontoo

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Bahasa Melayu
- Български
- Català
- Česky
- Dansk
- Deutsch
- Eesti
- English
- Español
- فارسی
- Français
- 한국어
- Hrvatski
- Ido
- Italiano
- עברית
- Latviešu
- Lietuvių
- Nederlands
- 日本語
- Norsk (bokmål)
- Polski
- Português
- Română
- Русский
- Shqip
- Simple English
- Slovenčina
- Svenska
- ไทย
- Tiếng Việt
- Türkçe
- 中文